La Carolina

maldekstra|eta|Monumento al la batalo de Las Navas de Tolosa.
La Carolina estas hispana municipo kaj urbo apartenanta al la Provinco Ĥaeno, en la regiono Andaluzio. Ĝi estas je 604 m de altitudo. Ĝi apartenas al la komarko Sierra Morena, konata ankaŭ kiel Comarca Histórica de las Nuevas Poblaciones de Sierra Morena, kaj Olavidia.

Estas 15 261 loĝantoj (laŭ INE en 2019), en municipa teritorio de 201 km².

Pro sia privilegia situacio kaj bonaj komunikiloj, estas la natura alirejo de Andaluzio tra la Natura Parko de Despeñaperros. Ĝia teritorio estas trapasata de la Aŭtovojo de Andaluzio (N-IV). De tiu eliras la nova ŝoseo kiu kunigas La Carolina kun Guadix.

La municipo estas komponita de kvin domarkernoj: La Carolina kiel ĉefa, Navas de Tolosa, La Fernandina, La Isabela kaj El Guindo. Ĝia teritorio estas de Sierra Morena kaj la tero plugebla estas nur 10% de ĝia etendo, ĉefe dediĉita al olivarboj. La naturaj pejzaĝoj abundas en la municipa teritorio same kiel disaj domaroj.

 Historio 
Proksime de Navas de Tolosa, okazis en 1212 la batalo de Las Navas de Tolosa, ŝlosila por la pluigo de la Reconquista, ĉar permesis etendi la kristanajn regnojn al Al Andalus.

La setlejo estis fondita de kolonoj en 1767. La Carolina estis finkonstruita en 1770.

Oni atingis pinton en 1920 kun pli ol 18 000 loĝantoj. Poste la loĝantoj malpliiĝis al 13 000 kaj male al aliaj ruraj areoj en Hispanio ekde la 1960-aj jaroj plialtiĝis al la 15 000.

 Ekonomio 
maldekstra|eta|Palaco de Olavide kaj preĝejo de la Inmaculada Concepción.
Estas bazata sur la industrio, la komerco kaj la agrikulturo. Havas sidejon en la urbo gravaj entreprenoj de la helpindustrio de diversaj sektorioj (aŭtoj, elektroniko, metalurgio, telekomunikado, tekstila kaj nutrindustrio, inter aliaj).

Krome estas la sektoroj de servoj kaj gastigado, brutobredado de sovaĝaj taŭroj, fabrikoj de teksaĵoj, ŝtonminejoj de gipso, argilo, kalkoŝtono kaj arĝenta galeno. Iam estis grava min-industria kerno, kvankam poste oni fermis la minojn de plumbo, ne pro elĉerpiĝo de la ercoj, sed pro ekonomiaj tialoj.

 Geografio 
 Nordokcidente: Baños de la Encina Norde: Viso del Marqués Nordoriente: Santa Elena Okcidente: Baños de la Encina 75px Oriente: Vilches Sudokcidente Carboneros Sude: Carboneros Sudoriente: Vilches

 Vidu ankaŭ 
 Listo de municipoj de provinco Ĥaeno

Kategorio:Loĝlokoj de provinco Ĥaeno
Kategorio:Municipoj de Provinco Jaén